DA Den Europæiske Unions Tidende C 192/1

BERETNING OM DEN BUDGETMÆSSIGE OG FINANSIELLE FORVALTNING I REGNSKABSÅRET 2016

(2017/C 192/01)

INDHOLDSFORTEGNELSE

Beretning om den budgetmæssige og finansielle forvaltning i regnskabsåret 2016

1. Indledning 2

2. Oversigt over budgetgennemførelsen 2016 3

3. Budgetgennemførelsen 2016 efter kapitel 7

Bilag

Bilag I: Sammenligning efter kapitel af indtægtsudnyttelsen i 2016 i forhold til 2015 15

Bilag II: Indtægter 2016 — konstaterede fordringer og fremførte fordringer 17

Bilag III: Sammenligning efter kapitel af bevillingsudnyttelsen i 2016 i forhold til 2015 20

Bilag IVa: Detaljeret fremstilling af bevillingsudnyttelsen i 2016 (regnskabsårets bevillinger og fremførsel af ikke-opdelte bevillinger fra det foregående regnskabsår) 21

Bilag IVb: Udnyttelse af forpligtelsesbevillingerne efter tjenestegren 30

Bilag V: Udnyttelse af de formålsbestemte indtægter i 2016 32

Beretning om den budgetmæssige og finansielle forvaltning i regnskabsåret 2016

Den Europæiske Unions Domstol

1. INDLEDNING

I overensstemmelse med artikel 142 i Europa-Parlamentets og Rådets forordning (EU, Euratom) nr. 966/2012 (1) om de finansielle regler vedrørende Den Europæiske Unions almindelige budget (finansforordningen) og artikel 227 i gennemførelsesbestemmelserne til nævnte finansforordning skal denne beretning »mindst redegøre for udnyttelsesgraden for bevillingerne, både i absolutte tal og angivet som procentdele, og indeholde kortfattede oplysninger om bevillingsoverførsler mellem de forskellige budgetposter«. Den giver ligeledes anledning til at redegøre for dels »virkeliggørelsen af målene for regnskabsåret i overensstemmelse med principperne for forsvarlig økonomisk forvaltning«, dels »hvorledes den finansielle situation er, og hvilke begivenheder der har haft væsentlig indflydelse på regnskabsårets aktiviteter«.

Denne beretnings kapitel 2 indeholder en oversigt over budgetgennemførelsen i 2016, og i kapitel 3 gennemgås mere detaljeret udviklingen i budgetposterne for hvert enkelt kapitel i budgettet for Den Europæiske Unions Domstol (herefter »Domstolen« eller Institutionen). Endelig indeholder bilagene i form af tabeller detaljerede oplysninger — sammenfattede såvel som efter tjenestegren — om samme budgetgennemførelse i 2016.

Hvad angår den egentlige judicielle virksomhed opfordres læseren til at konsultere Domstolens årsrapport for 2016 på webstedet Curia ( http://curia.europa.eu/jcms/AnnualReport ), hvilken rapport indeholder en komplet analyse af virksomheden for de retsinstanser, der udgør Domstolen, suppleret med detaljerede og specifikke statistikker for hver af disse.

Som de nævnte statistikker viser, har 2016 været præget af en meget kraftig aktivitet. Det samlede antal sager, der blev indbragt ved de tre retsinstanser i 2016 (1 604 sager), var en smule lavere end dét i 2015 (1 711), som var året med det højeste antal indbragte sager i Institutionens historie, og antallet af sager, der blev afsluttet i 2016, er forblevet på et højt niveau (1 628 sager), samtidig med, at dette også er faldet i forhold til 2015. Endelig er statistikkerne vedrørende sagsbehandlingstiden meget positive.

I 2016 fandt en næsten fuld gennemførelse sted af de to første faser af den reform af Unionens retslige opbygning, der følger af Europa-Parlamentets og Rådets forordning (EU, Euratom) 2015/2422 af 16. december 2015 om ændring af protokol nr. 3 vedrørende statutten for Den Europæiske Unions Domstol (2). Således tiltrådte elleve nye dommere i løbet af 2016 deres stillinger som led i den første fase af reformen, som indebærer en forøgelse af antallet af dommere ved denne retsinstans med tolv enheder. Hvad angår den anden fase — som blev udmøntet i opløsningen af Den Europæiske Unions Personaleret og i overførslen af dennes beføjelser til Retten fra den 1. september 2016 — blev yderligere fem dommere udnævnt ved Retten (ansættelsesprocedurerne vedrørende de to sidste dommere i forbindelse med denne anden fase pågik stadig ultimo 2016). Takket være en fordobling af antallet af dommere ved Retten gennem en proces i tre etaper, som strækker sig frem til 2019, vil denne reform gøre det muligt for Institutionen fortsat at opfylde sin opgave til gavn for de retsundergivne og under overholdelse af målsætningerne om kvalitet og effektivitet i retsvæsenet.

Domstolen er fortsat med at undersøge alle veje, der vil give den mulighed for den bedste overholdelse af sine væsentligste målsætninger om kvalitet og hurtighed i sagsbehandlingen. Hovedinterventionsområderne dækker alle virksomhedsområderne: Forbedring af arbejdsmetoderne for retsinstanserne, strenge bestemmelser om kravene til fuldstændig flersprogethed (obligatorisk for at kommunikere med parterne på processproget og for at sikre formidlingen af retspraksis i hver af medlemsstaterne), og en forholdsmæssig nedsættelse af vægten af de horisontale tjenestegrene for at sikre arbejdskapaciteten for kabinetterne og, så vidt muligt, arbejdskapaciteten for de tjenestegrene, der er mere direkte forbundet med det judicielle arbejde.

Det er vigtigt at fremhæve betydningen af de effektiviseringsgevinster, som Domstolen har opnået takket være de koordinerede indsatser fra retsinstanserne og samtlige understøttende tjenestegrene, der i løbet af perioden 2007-2016 har muliggjort en stigning i antallet af afsluttede sager på 46 %, selv om forøgelsen af antallet af ansatte ved de tjenestegrene, der har en støttefunktion, er forblevet ekstremt begrænset over denne samme periode (+3,5 % når udvidelsen med Kroatien medregnes, og 0,1 %, når denne udvidelse fraregnes).

Ikke desto mindre udøves et kraftigt pres på visse tjenestegrene, der har en støttefunktion, navnlig sprogtjenesterne, som følge af væksten i den judicielle virksomhed samt overholdelsen af den interinstitutionelle aftale om budgetdisciplin, om samarbejde på budgetområdet og om forsvarlig økonomisk forvaltning, der stiller krav om en personalenedskæring på 5 % over perioden 2013-2017.

I løbet af året har det vist sig nødvendigt at foretage visse specifikke bevillingsforhøjelser, som er specificeret i denne beretning, for at undgå flaskehalse på oversættelsesområdet, der kan forsinke sagsbehandlingen. Det drejede sig dels om at dække supplerende behov på området for ekstern oversættelse, dels om at sikre en forøgelse af it-datalagringskapaciteten og af arbejdsstationernes ydeevne samt en styrkelse af it-sikkerheden og af stabiliteten af visse forvaltningsapplikationer. Med det formål at formindske den finansielle byrde i forbindelse med de fremtidige ydelser vedrørende projektet om den femte udvidelse af Domstolens bygninger (det tredje tårn) er der desuden foretaget en overførsel til finansiering af en forudbetaling i medfør af en leje/købskontrakt på området for fast ejendom. Dernæst godkendte budgetmyndigheden ultimo oktober 2016 et ændringsbudget på sikkerhedsområdet, som Europa-Kommissionen havde fremsat på interinstitutionelt niveau, hvor den til Domstolen afsatte del er på 1,8 mio. EUR, som skal fordeles mellem 4 budgetposter.

Hvad endelig angår området for fast ejendom vil projektet om den femte udvidelse af Domstolens bygninger med 2019 som tidshorisont gøre det muligt for denne at samle hele sit personale på ét enkelt hjemsted (idet den sidste stadigt lejede bygning forlades), og således styrke tjenestegrenenes effektivitet.

2. OVERSIGT OVER BUDGETGENNEMFØRELSEN 2016

2.1. Indtægter

Domstolens forventede indtægter for regnskabsåret 2016 udgjorde 51 505 000 EUR.

Som det fremgår af tabel 1 herunder, er de konstaterede fordringer vedrørende regnskabsåret 2016 på 49 886 228 EUR og 3,1 % lavere end antaget.

Tabel 1

Indtægtsoverslag og konstaterede fordringer

(i EUR) Afsnit Indtægtsoverslag 2016 Konstaterede fordringer 2016 % af det samlede beløb 4 — Indtægter fra personer, der er knyttet til institutionerne og andre fællesskabsorganer 51 505 000,00 49 052 176,16 98,33 5 — Indtægter i forbindelse med institutionens administration 0,00 834 052,18 1,67 9 — Diverse indtægter 0,00 0,00 0,00 I alt 51 505 000,00 49 886 228,34 100,00 % 100,00 96,86

Det bemærkes, at indtægterne af de konstaterede fordringer i afsnit 4 (hovedsagligt tilbageholdelser foretaget i medlemmernes og de ansattes vederlag som skatter og sociale bidrag) udgør mere end 98 % af de samlede indtægter, mens indtægterne i de andre afsnit kun udgør mindre end 2 % heraf.

Bilag I og II indeholder supplerende taloplysninger om alle indtægtsstrømme (fremførte indtægtsfordringer, konstaterede indtægtsfordringer og indkasserede indtægtsfordringer).

Hvad angår indtægterne af de fremførte fordringer fra det tidligere regnskabsår viser tabel 2 nedenfor, at indtægterne i afsnit 5 udgør den største del af alle indtægter af de fremførte fordringer, der er opkrævet i 2016 (99 %).

Tabel 2

Indtægter af de fremførte fordringer

(i EUR) Afsnit Fremførsler fra 2015 til 2016 Indtægter af de fremførte fordringer % af det samlede beløb 4 — Indtægter fra personer, der er knyttet til institutionerne og andre fællesskabsorganer 556,55 556,55 0,98 5 — Indtægter i forbindelse med institutionens administration 71 619,06 56 343,46 99,02 9 — Diverse indtægter 0,00 0,00 0,00 I alt 72 175,61 56 900,01 100,00 % 100,00 78,84

2.2. Udgifter

2.2.1. Regnskabsårets bevillinger

De udgiftsbevillinger, der indledningsvis blev afsat på Domstolens budget for regnskabsåret 2016, beløb sig til 378 187 000 EUR. De endelige bevillinger beløb sig til 380 002 000 EUR efter bogføring af ændringsbudgettet 3/2016 vedrørende sikkerhed på et samlet beløb på 1,8 mio. EUR.

Som det fremgår af tabel 3 nedenfor, beløber budgetgennemførelsen for regnskabsåret 2016 sig til 373 271 167 EUR og afspejler en meget høj udnyttelsesgrad for de endelige bevillinger på 98,23 %, som er en anelse lavere end udnyttelsesgraden i 2015 (99 %), hvilket hovedsageligt skyldes den gradvise ankomst i 2016 af 12 nye dommere til Retten svarende til den første etape af styrkelsen af retsinstansen (en blandt disse var endnu ikke blevet udnævnt ultimo 2016).

Det kan oplyses, at det ved udarbejdelsen af budgetforslaget for 2016 primo 2015 blev antaget, at samtlige disse 12 dommere allerede ville være tiltrådt deres stillinger primo 2016.

I forlængelse af opløsningen af Personaleretten den 1. september 2016 og den samtidige overførsel til Retten af beføjelsen til at træffe afgørelse i EU-personalesager blev fem nye dommere i øvrigt udnævnt ved Retten (udnævnelsen af de to øvrige dommere havde endnu ikke fundet sted ultimo 2016), som led i den anden fase af styrkelsen af denne retsinstans.

Som nærmere gennemgået i kapitel 3 er budgetgennemførelsen i 2016 for både afsnit 1 og afsnit 2 meget betydelig (henholdsvis 98,1 % og 98,6 % mod 99 % og 99,4 % i 2015).

Generelt bemærkes ligesom for de tidligere år, at ca. 75 % af de bevillinger, som Domstolen har anvendt i 2016, er forbeholdt udgifter til medlemmerne og personalet (udgifter i afsnit 1), mens næsten hele den resterende del vedrører infrastrukturudgifterne (afsnit 2), navnligt områderne fast ejendom og informationsteknologi.

Tabel 3

Disponering over bevillinger i regnskabsåret

(i EUR) Afsnit Bevillinger i regnskabsåret 2016 Disponeringer i regnskabsåret 2016 % af det samlede beløb 1 — Personer, der er knyttet til institutionen 288 283 500,00 282 869 178,71 75,78 2 — Bygninger, inventar, udstyr og forskellige driftsudgifter 91 659 500,00 90 394 988,70 24,22 3 — Udgifter i forbindelse med institutionens udførelse af særlige opgaver 59 000,00 7 000,00 0,00 10 — Andre udgifter 0,00 0,00 0,00 I alt 380 002 000,00 373 271 167,41 100,00 % 100,00 98,23

Bilag III, IVa og IVb indeholder detaljerede supplerende taloplysninger om anvendelsen af bevillingerne i regnskabsåret 2016 (sammenligning i forhold til 2015 og detaljeret udnyttelse pr. budgetpost og pr. tjenestegren).

2.2.2. Fremførte bevillinger

Tabel 4 nedenfor viser, at de bevillinger, der blev fremført fra regnskabsåret 2015 til regnskabsåret 2016, hvis samlede beløb udgjorde 19 810 458 EUR, er blevet udnyttet i vidt omfang, således som det allerede var tilfældet i 2015 (90 % i 2016 mod 88,4 % i 2015).

Tabel 4

Udnyttelse af fremførte bevillinger

(i EUR) Afsnit Fremførsel af bevillinger 2015 til 2016 Betalinger over fremførte bevillinger Annullationer 1 — Personer, der er knyttet til institutionen 4 595 728,77 3 483 433,08 1 112 295,69 2 — Ejendomme, inventar, udstyr og forskellige driftsudgifter 15 194 201,60 14 339 375,17 854 826,43 3 — Udgifter i forbindelse med institutionens udførelse af særlige opgaver 20 527,28 12 060,80 8 466,48 10 — Andre udgifter 0,00 0,00 0,00 I alt 19 810 457,65 17 834 869,05 1 975 588,60 % 100,00 90,03 9,97

Bilag IVa indeholder detaljerede supplerende taloplysninger om udnyttelsen af fremførte bevillinger fra regnskabsåret 2015 til 2016.

2.2.3. Bevillinger svarende til formålsbestemte indtægter

I henhold til finansforordningens artikel 21 kan visse indtægter anvendes til at finansiere bestemte former for udgifter. Disse formålsbestemte indtægter udgør således ekstrabevillinger, som institutionen kan anvende.

Tabel 5 nedenfor viser efter afsnit størrelsen af de formålsbestemte indtægter, som er blevet fremført fra et regnskabsår til et andet, samt de formålsbestemte indtægter, som er konstateret og opkrævet i løbet af regnskabsåret. Den viser tillige, at de bevillinger til de formålsbestemte indtægter, som er blevet fremført fra 2015 til 2016, er blevet udnyttet med en meget høj procentdel (93,1 %).

Tabel 5

Anvendelsen af de formålsbestemte indtægter

(i EUR) Afsnit Fremførsel af formålsbestemte indtægter 2015 til 2016 Formålsbestemte indtægter 2016 Betalinger 2016 Annullation af ikkefremførbare formålsbestemte indtægter 2015 Fremførsel af formålsbestemte indtægter 2016 til 2017 1 — Personer, der er knyttet til institutionen 294 225,17 368 913,46 278 856,58 15 487,70 368 794,35 2 — Ejendomme, inventar, udstyr og forskellige driftsudgifter 489 404,35 510 286,65 547 253,95 24 351,93 428 085,12 3 — Udgifter i forbindelse med institutionens udførelse af særlige opgaver 20 553,50 2 391,00 5 000,00 15 553,50 2 391,00 10 — Andre udgifter 0,00 0,00 0,00 0,00 0,00 I alt 804 183,02 881 591,11 831 110,53 55 393,13 799 270,47

Bevillingerne til de formålsbestemte indtægter, som er konstateret i løbet af regnskabsåret 2016, beløber sig til 881 591 EUR, hvoraf tæt ved 80 % svarer til indtægter hidrørende fra:

— Anvendelsen af en serviceaftale med Publikationskontoret (250 507 EUR).

— Tilbagebetalinger af udgifter vedrørende leje af bygningerne og personalets tilbagebetalinger af udgifter såsom telefoni eller offentlig transport (249 939 EUR).

— Salg af elektricitet produceret af solcellerne (125 406 EUR).

— Erstatningsbeløb fra forsikringsselskaber (71 370 EUR).

Bilag V indeholder detaljerede supplerende taloplysninger om anvendelsen af de formålsbestemte indtægter.

2.2.4. Overførsel af bevillinger

I løbet af regnskabsåret 2016 foretog Domstolen, som vist i tabel 6, 19 budgetoverførsler i medfør af bestemmelserne i finansforordningens artikel 25 og 27 for et samlet beløb på 13,1 mio. EUR, dvs. 3,5 % af de endelige bevillinger. Betydningen af de forskellige overførsler på hvert budgetkontoniveau fremgår af bilag IVa.

Disse overførsler af bevillinger har til dels (6 mio. EUR, dvs. 45 % af det samlede beløb af de i 2016 foretagne overførsler) givet anledning til en meddelelse til budgetmyndigheden i medfør af bestemmelserne i finansforordningens artikel 25, stk. 1, 2 og 3, og artikel 27, stk. 3 og 4.

Den vigtigste forhøjelse svarer til en overførsel til budgetpost 2 0 0 1 »Leje-køb« på 2,5 mio. EUR, der er afsat til at finansiere en forudbetaling i medfør af en leje/købskontrakt på området for fast ejendom med det formål at formindske den finansielle byrde i forbindelse med de fremtidige ydelser vedrørende projektet om den femte udvidelse af Domstolens bygninger (det tredje tårn).

Hvad dernæst angår de resterende 3,5 mio. EUR har de forhøjelser, der er blevet forelagt budgetmyndigheden, gjort det muligt at opfylde uforudsete behov under afsnit 1 »Personer, der er knyttet til institutionen« (1,8 mio. EUR til forhøjelse af bevillingerne til freelanceoversættelse og 0,2 mio. EUR til konto 1654 »Dagcentret for mindre børn«), såvel som under afsnit 2 »Ejendomme, inventar, udstyr og forskellige driftsudgifter«: For det første 1,3 mio. EUR til at forøge lagringskapaciteten og juristlingvisternes arbejdsstationers ydeevne samt til at finansiere en række hasteforanstaltninger, der tager sigte på at styrke it-sikkerheden og stabiliteten af Generaldirektoratet for Oversættelses primære forvaltningsapplikation, og for det andet 0,2 mio. EUR til sikring af udskiftningen af maskiner i reproduktionsafdelingen samt til at finansiere 2016-andelen af de logistik- og konserveringsudgifter vedrørende Domstolens historiske arkiver, der afholdes af Det Europæiske Universitetsinstitut i Firenze.

Tabel 6

Overførsel af bevillinger

(i EUR) Overførselstype Antal overførsler i 2016 Den samlede størrelse af overførslerne Fra afsnit til afsnit 3 3 803 000,00 Fra kapitel til kapitel 4 2 125 000,00 Fra artikel til artikel 1 120 000,00 Fra konto til konto 11 7 093 565,34 I alt 19 13 141 565,34

3. BUDGETGENNEMFØRELSE 2016 EFTER KAPITEL

3.1. Afsnit 1 — Personer, der er knyttet til institutionen

Som tabel 7 nedenfor viser, er den endelige budgettildeling i afsnit 1 for regnskabsåret 2016 på 288 283 500 EUR. Denne tildeling udgør næsten 76 % af Domstolens samlede budget. Af disse bevillinger blev der indgået forpligtelser for 282 869 179 EUR, hvilket udgør en relativt høj udnyttelsesgrad på 98,12 % (99 % i 2015).

Tabel 7

Udnyttelse af regnskabsårets bevillinger

(i EUR) Afsnit 1 Bevillinger i regnskabsåret 2016 Forpligtelser i regnskabsåret 2016 Udnyttelsesgrad i % 1 0 — Medlemmer af institutionen 32 899 500,00 30 329 098,12 92,19 1 2 — Tjenestemænd og midlertidigt ansatte 227 857 500,00 225 901 709,22 99,14 1 4 — Andre ansatte og eksterne ydelser 21 190 000,00 20 649 295,78 97,45 1 6 — Andre udgifter vedrørende personer, der er knyttet til institutionen 6 336 500,00 5 989 075,59 94,52 I alt 288 283 500,00 282 869 178,71 98,12

3.1.1. Kapitel 1 0 — Medlemmer af institutionen

Af dette kapitels endelige bevillinger på 32 899 500 EUR blev der indgået forpligtelser for 30.329.098 EUR, hvilket resulterer i en udnyttelsesgrad på 92,2 % i 2016 (98,7 % i 2015).

Det skal påpeges, at et betydeligt budgetoverskud har kunnet frigøres over dette kapitel navnlig:

— som følge af, at antallet af medlemmer, hvis mandat ikke blev fornyet, blev mindre end det antal, der blev anslået ved udarbejdelsen af budgettet for 2016 (6 fratrædelser ved Retten i 2016 mod 9 forventede fratrædelser, og ingen fratrædelse ved Domstolen i 2016 mod 2 forventede fratrædelser)

— som følge af indvirkningen på konto 1 0 2 »Overgangsgodtgørelser« og, i 12 måneder i 2016, af 4 fratrædelser ved Domstolen i oktober 2015 mod 6 indledningsvis forventede fratrædelser

— og som følge af, at afgørelserne om udnævnelse af de yderligere dommere ved Retten, som skal tiltræde deres stillinger i forbindelse med den første og den anden etape af reformen af retsinstansen, blev truffet meget gradvist i løbet af 2016 eller endnu ikke var blevet truffet den 31. december 2016, som redegjort for ovenfor under punkt 2.2.1.

En del af dette overskud, ca. 0,64 mio. EUR, er blevet benyttet til at forhøje bevillingerne til artikel 2 1 0 »Udstyr, driftsudgifter og ydelser vedrørende informationsteknologi og telekommunikation« for at forøge lagringskapaciteten og juristlingvisternes arbejdsstationers ydeevne samt finansiere en række hasteforanstaltninger, der tager sigte på at styrke it-sikkerheden og stabiliteten af Generaldirektoratet for Oversættelses primære forvaltningsapplikation. Dernæst er en del af dette overskud tillige blevet benyttet til at forhøje bevillingerne til konto 1 6 5 4 »Dagcentret for mindre børn« under kapitel 1 6 som følge af, at det beløb, der skal finansieres vedrørende Domstolens andel af udgifterne til de private vuggestuer, er steget i forhold til den administrerende institutions indledende overslag, og som følge af aftalen mellem vores Institution og Kontoret for Forvaltning og Fastsættelse af Individuelle Rettigheder (PMO) om forvaltning af visse dossierer vedrørende Domstolens ansatte.

En anden del af dette overskud (0,45 mio. EUR) er blevet benyttet til at finansiere to lønefterbetalinger, der er blevet udbetalt til medlemmerne af Institutionen: For det første som følge af løntilpasningen på +2,4 % fra og med den 1. juli 2015 (mod +1,2 % som forventet ved udarbejdelsen af 2016-budgettet) med en indvirkning på 12 måneder i 2016-budgettet, og for det andet som følge af tilpasningen på +3,3 % fra og med den 1. juli 2016 (mod +1,8 % som forventet ved udarbejdelsen af 2016-budgettet) med en indvirkning på 6 måneder i 2016-budgettet.

3.1.2. Kapitel 1 2 — Tjenestemænd og midlertidigt ansatte

Af dette kapitels endelige bevillinger på 227 857 500 EUR blev der indgået forpligtelser for 225 901 709 EUR, hvilket resulterer i en meget høj udnyttelsesgrad på 99 % ligesom i 2015.

Det skal generelt bemærkes, at kapitel 1 2 er det kapitel på Domstolens budget, der indeholder de største bevillinger (ca. 60 % af det samlede budget). Det budgetoverskud, der konstateredes i løbet af regnskabsåret 2016, er generelt også forblevet begrænset i betragtning af summen af bevillinger i dette kapitel og vanskelighederne forbundet med at udarbejde budgetoverslag næsten 12 måneder i forvejen på grundlag af talrige overslagsparametre, som nødvendigvis må bero på skøn (procentsatsen for lønstigninger, rekrutterings- eller rokeringshyppigheden og den faste nedslagssats m.v.).

Der har kunnet frigøres overskud over dette kapitel på grund af det større antal medlemmer end forventet, hvis mandat blev fornyet (jf. det foregående punkt), hvilket bevirkede en mindre udskiftning af personalet i kabinetterne (referendarer og assistenter ansat i midlertidige stillinger), og følgelig budgetbesparelser i henseende til godtgørelser til bosættelse (til det tiltrædende personale) og til flytteudgifter (til det fratrædende personale), men ligeledes på grund af, at afgørelserne om udnævnelse af de yderligere dommere ved Retten, som skal tiltræde deres stillinger i forbindelse med den første og den anden etape af reformen af retsinstansen, blev truffet meget gradvist i løbet af 2016 eller endnu ikke var blevet truffet den 31. december 2016, som redegjort for ovenfor under punkt 2.2.1.

En del af disse overskud (3,4 mio. EUR) er blevet benyttet til at finansiere to lønefterbetalinger, der er blevet udbetalt til Institutionens personale: For det første som følge af løntilpasningen på +2,4 % fra og med den 1. juli 2015 (mod +1,2 % som forventet ved udarbejdelsen af 2016-budgettet) med en indvirkning på 12 måneder i 2016-budgettet, og for det andet som følge af tilpasningen på +3,3 % fra og med den 1. juli 2016 (mod +1,8 % som forventet ved udarbejdelsen af 2016-budgettet) med en indvirkning på 6 måneder i 2016-budgettet.

En anden del af disse budgetoverskud (1,8 mio. EUR) er blevet anvendt til at forhøje konto 1 4 0 6 »Eksterne ydelser på sprogområdet« på grund af nødvendigheden af en øget anvendelse af freelanceoversætterydelser i forhold til de oprindelige overslag, der blev foretaget i februar 2015.

Disse budgetoverskud er tillige — med et beløb på 0,9 mio. EUR — blevet benyttet til at forhøje bevillingerne til artikel 2 1 0 »Udstyr, driftsudgifter og ydelser vedrørende informationsteknologi og telekommunikation« under kapitel 2 1 for at finansiere en række hasteforanstaltninger, der tager sigte på at styrke dels it-sikkerheden, dels stabiliteten af Generaldirektoratet for Oversættelses primære forvaltningsapplikation (jf. punkt 2.2.4).

For den sidste del (2,5 mio. EUR) er disse overskud ydermere blevet benyttet til en opsamlingsoverførselstransaktion ved udgangen af 2016 (jf. punkt 2.2.4).

Det er vigtigt at fremhæve, at raten for besættelse af stillinger stadig befinder sig på et meget højt niveau tæt på 98 % ved Domstolen, idet raten for ledige stillinger gennemsnitligt er omkring 2 %, hvilket svarer til den sædvanlige personaleudskiftning. Dette vellykkede resultat er frugten af den meget aktive rekrutteringspolitik, som alle Domstolens tjenestegrene fører, og som så vidt muligt holder antallet af ledige stillinger nede på et minimum, trods de begrænsninger der følger af, at det er uundgåeligt og normalt, at personalet rokerer, og at det er vanskeligere at rekruttere personale til Luxembourg på grund af de højere leveomkostninger. Den lave rate for ledige stillinger er ligeledes en meget god indikator for den store arbejdsbyrde, der påhviler Domstolens tjenestegrene, henset til udviklingen i den judicielle virksomhed de seneste år.

Endelig gør Domstolen stadig brug af analysen af konstaterede afvigelser i forhold til de udnyttede bevillinger i kapitel 1 2 med henblik på fortsat at forbedre sin metode til at forudberegne lønninger og pensioner, og bestræber sig således på at forbedre sine resultater vedrørende udnyttelsen af bevillingerne mest muligt.

3.1.3. Kapitel 14 — Andre ansatte og eksterne ydelser

Af dette kapitels endelige bevillinger på 21 190 000 EUR blev der indgået forpligtelser for 20 649 296 EUR, hvilket repræsenterer en udnyttelsesgrad på 97,45 % (99,8 % i 2015).

Kapitel 1 4’s endelige bevillinger er næsten alle koncentreret på to budgetkonti.

Omkring en tredjedel af dette kapitels bevillinger er afsat til konto 1 4 0 0 »Øvrige ansatte«. Udnyttelsesgraden for de endelige bevillinger til denne konto 1 4 0 0 er på 96,4 % (mod en grad tæt ved 100 % i 2015), hvilket har gjort det muligt at frigøre bevillingsbesparelser i 2016.

Nævnes skal budgetindvirkningen (92 000 EUR) af to lønefterbetalinger, der er blevet udbetalt til kontraktansatte: For det første som følge af løntilpasningen på +2,4 % fra og med den 1. juli 2015 (mod +1,2 % som forventet ved udarbejdelsen af 2016-budgettet) med en indvirkning på 12 måneder i 2016-budgettet, og for det andet som følge af tilpasningen på +3,3 % fra og med den 1. juli 2016 (mod +1,8 % som forventet ved udarbejdelsen af 2016-budgettet) med en indvirkning på 6 måneder i 2016-budgettet.

Omkring to tredjedele af dette kapitels samlede bevillinger er afsat til konto 1 4 0 6 »Eksterne ydelser på sprogområdet« med henblik på at dække ydelser fra freelancetolke og -oversættere. Udnyttelsesgraden for de endelige bevillinger til denne konto 1 4 0 6 er på 98,15 % i 2016 (100 % i 2015).

Generelt er det vigtigt at bemærke, at anvendelsen af eksternt personale (freelance) på området for såvel oversættelse som tolkning udgør en tilpasningsfaktor, der er uundværlig for at kompensere for de siden 2013 gennemgåede personalenedskæringer i en sammenhæng med en voksende arbejdsmængde.

Forstærkningen af de foranstaltninger, som retsinstanserne har truffet for at reducere mængderne af sider til oversættelse eller begrænse antallet af retsmøder, afstedkommer ligeledes en umiddelbar virkning på udnyttelsen af de bevillinger, der er afsat til freelanceoversættere og -tolke. Med et antal vedtægtsmæssigt ansatte medarbejdere, der er konstant eller endda reduceret (på grund af de personalenedskæringer, der allerede fandt sted mellem 2013 og 2016), fremkalder enhver forøgelse af arbejdsbyrden derimod en mere intensiv udnyttelse af freelancebevillingerne for at overholde forpligtelserne til flersprogethed med henblik på at kommunikere med parterne på processproget og sikre formidlingen af retspraksis i hver af medlemsstaterne.

Hvad angår oversættelsesområdet nåede mængden af sider til oversættelse op på 1 118 352 sider i 2016, hvilken mængde ville have nærmet sig 1 555 000 sider uden de talrige foranstaltninger, som retsinstanserne har truffet, og som har medført oversættelsesbesparelser, såsom bl.a. selektiv offentliggørelse af retspraksis, udarbejdelse af sammendrag af de præjudicielle anmodninger, reducering af den gennemsnitlige længde af forslagene til afgørelser og offentliggørelse i uddrag af visse særligt lange afgørelser samt afskaffelsen af de kronologiske og tematiske oversigter i den tidligere papirudgave af Samling af Afgørelser. Antallet af sider til oversættelse steg med +0,3 % i forhold til det tilsvarende antal i 2015, om hvilket antal det skal bemærkes, at det selv var steget med 1,4 % i forhold til 2014-niveauet. I forbindelse med personalenedskæringer har en forøget brug af freelanceoversættere ligeledes været nødvendig, hvilket medførte, at der blev gennemført en bevillingsforhøjelse på 1,8 mio. EUR fra kapitel 1 2.

Hvad angår tolkeområdet har de foranstaltninger, der er truffet for at reducere antallet af retsmøder og andre møder med tolkning, givet udbytte (idet deres antal faldt fra 628 i 2015 til 602 i 2016, dvs. — 4,14 %), idet de samtidig reducerede antallet af kontraktdage for konferencetolke fra 1.661 dage i 2015 til 1 598 i 2016, dvs. — 3,8 %.

3.1.4. Kapitel 1 6 — Andre udgifter vedrørende personer, der er knyttet til institutionen

Af dette kapitels endelige bevillinger på 6 336 500 EUR blev der indgået forpligtelser for 5 989 076 EUR, hvilket resulterer i en udnyttelsesgrad på 94,52 % (96,6 % i 2015).

To konti i dette kapitel repræsenterer 81,5 % af de endelige bevillinger. Det drejer sig om konto 1 6 1 2 »Faglig videreuddannelse«, hvis udnyttelsesgrad er på 91 % (mod 96 % i 2015), og konto 1 6 5 4 »Dagcentret for mindre børn«, hvis udnyttelsesgrad er på 100 % i 2016 ligesom i 2015.

Det skal bemærkes, at det var nødvendigt at styrke konto 1 6 5 4 »Dagcentret for mindre børn« (med 215 000 EUR hidrørende fra kapitel 1 0) på grund af dels udgiftsstigningen vedrørende Domstolens andel af udgifterne til de private vuggestuer i forhold til den administrerende institutions indledende overslag, dels nødvendigheden af at finansiere aftalen mellem vores Institution og Kontoret for Forvaltning og Fastsættelse af Individuelle Rettigheder (PMO) om forvaltning af visse dossierer vedrørende Domstolens ansatte.

3.2. Afsnit 2 — Ejendomme, inventar, udstyr og forskellige driftsudgifter

Som det fremgår af tabel 8 nedenfor, er den endelige budgettildeling under afsnit 2 for regnskabsåret 2016 på 91 659 500 EUR. Dette samlede beløb udgør 24,1 % af Domstolens samlede budget i 2016. Af disse bevillinger blev der indgået forpligtelser for 90 394 989 EUR, hvilket resulterer i en relativt høj udnyttelsesgrad på 98,6 % i 2016 (99,4 % i 2015).

Tabel 8

Udnyttelse af regnskabsårets bevillinger

(i EUR) Afsnit 2 Bevillinger i regnskabsåret 2016 Forpligtelser i regnskabsåret 2016 Udnyttelsesgrad i % 2 0 — Ejendomme og omkostninger i forbindelse hermed 65 223 000,00 64 742 188,16 99,26 2 1 — Informationsteknologi, udstyr og inventar: indkøb, leje og vedligeholdelse 21 867 000,00 21 519 393,96 98,41 2 3 — Løbende administrative udgifter 1 460 500,00 1 157 473,20 79,25 2 5 — Møder og konferencer 521 500,00 498 003,91 95,49 2 7 — Information: anskaffelse, arkivering, produktion og udgivelse 2 587 500,00 2 477 929,47 95,77 I alt 91 659 500,00 90 394 988,70 98,62

3.2.1. Kapitel 2 0 — Ejendomme og omkostninger i forbindelse hermed

Af dette kapitels endelige bevillinger på 65 223 000 EUR blev der indgået forpligtelser for 64 742 188 EUR, hvilket resulterer i en meget høj udnyttelsesgrad på 99,3 % ligesom i 2015.

Disse bevillinger blev afsat til at finansiere udgifterne til leje, erhvervelse og drift af de forskellige bygninger, som Domstolen har til huse i.

Overordnet set forfølger Institutionens politik vedrørende fast ejendom to hovedformål:

— for det første tilsigter Domstolen at samle alle sine tjenestegrene på ét område med henblik på at optimere sin virksomhed

— for det andet har Domstolen — efter i starten at have fulgt en lejepolitik — siden det blev endeligt fastlagt, at den har hjemsted i Luxembourg, (hvilket blev besluttet af Det Europæiske Råd i Edinburgh i 1992), tilsigtet at blive ejer af de bygninger, som den har til huse i, ligesom de andre institutioner og i overensstemmelse med anbefalingerne i Revisionsrettens særberetning (nr. 2/2007 (3)), hvori de budgetmæssige besparelser ved en sådan politik er fremhævet.

Budgetmyndigheden modtager mere detaljerede oplysninger om Institutionens politik vedrørende fast ejendom og status for de igangværende projekter i en bestemt rapport, som tilstilles den senest den 1. juni hvert år.

De endelige bevillinger under artikel 2 0 0 »Ejendomme« og 2 0 2 »Udgifter vedrørende ejendomme« repræsenterer henholdsvis 73 % (47 591 000 EUR) og 27 % (17 632 000 EUR) af dette kapitels samlede bevillinger.

Bevillingerne til artikel 2 0 0 »Ejendomme« finansierer hovedsageligt udgifterne til leje og til leje/køb.

Udgifterne under konto 2 0 0 0 »Leje« beløber sig i 2016 til 4,2 mio. EUR. Der erindres om, at et beløb på 4,7 mio. EUR ultimo 2015 blev overført til denne budgetpost for med bevillinger for 2015 at betale en del af den leje, der forfaldt i 2016 vedrørende de bygninger, som Domstolen har til huse i, med det formål — som foreslået af Kommissionen over for de øvrige institutioner — at skabe et tilsvarende råderum inden for 2016-budgettet til at finansiere de udgifter under afsnit 1, der er utilstrækkeligt budgetteret i 2016 (løntilpasningssatsen var ultimo 2015 højere end Kommissionens indledende overslag).

Som allerede redegjort for i punkt 3.1.1 og 3.1.2 bevirkede den gradvise ankomst af de første 12 yderligere dommere ved Retten samt den manglende udnævnelse ultimo 2016 af 3 yderligere dommere ved samme retsinstans (ud af de 19 forventede for hele dette regnskabsår 2016), at der i 2016 ikke viste sig behov for en overførsel af bevillinger mellem konto 2 0 0 0 og kapitlerne 1 0 og 1 2 i Institutionens budget.

Det overskud på næsten 4,2 mio. EUR, der således blev frigjort over denne budgetpost 2 0 0 0 »Leje«, blev overført til konto 2 0 0 1 »Leje-køb« i sammenhæng med en bevillingsopsamlingsoverførsel ultimo 2016. Desuden blev et beløb på 1,4 mio. EUR overført til konto 2 0 0 7 »Indretning af lokaler« i sammenhæng med styrkelsen af sikkerhedsforanstaltningerne omkring de bygninger, som Domstolen har til huse i.

Med hensyn til de endelige udgifter under konto 2 0 0 1 »Leje-køb« beløber de sig til 39,1 mio. EUR og svarer i det væsentlige til ydelserne i overensstemmelse med de to kontrakter, der er indgået med de luxembourgske myndigheder med henblik på erhvervelse, renovering og opførelse af de forskellige bygninger på Domstolens hovedområde (dels Palæet, som blev taget i brug efter renovering og udbygning i slutningen af 2008, dels de renoverede anneksbygninger). Der er opnået bevillingsbesparelser på denne konto på grund af de mindre, konsoliderede finansieringstrancher ultimo december 2016 og betydeligt lavere rentesatser end anslået ved udarbejdelsen af de — nødvendigvis forsigtige — budgetoverslag for 2016, der blev gennemført primo 2015. Disse bevillingsbesparelser har, sammen med budgetoverskuddene fra kapitel 1 2 (2,5 mio. EUR) og fra konto 2 0 0 0 (4,2 mio. EUR), gjort det muligt ultimo 2016 at foretage en forudbetaling på 7,5 mio. EUR i henhold til leje/købskontrakten om projektet om det tredje tårn med det formål at formindske den finansielle byrde i forbindelse med de fremtidige ydelser.

Hvad angår de øvrige budgetposter under artikel 2 0 0 er udgifterne til konto 2 0 0 7 »Indretning af lokaler« i 2016 steget til 2,8 mio. EUR. I sammenhæng med styrkelsen af sikkerhedsforanstaltningerne efter de terrorattentater, der i 2015 og 2016 fandt sted i Europa, bevilgede budgetmyndigheden et tillægsbeløb på 655 000 EUR til denne konto i forhold til den indledende budgetbevilling i 2016, efter godkendelsen af ændringsbudget 3/2016, som Europa-Kommissionen havde fremsat på interinstitutionelt niveau. Dernæst skete der med to overførsler en forhøjelse af bevillingerne til denne konto 2 0 0 7 med henblik på i 2016 at gennemføre arbejder, der oprindeligt var planlagt til 2017 (en første overførsel på 1,4 mio. EUR fra konto 2 0 0 0 og en anden overførsel på 0,4 mio. EUR fra konto 2 0 0 8).

Udgifterne til konto 2 0 0 8 »Undersøgelser og faglig bistand i forbindelse med byggeprojekterne« beløb sig i 2016 til 1,3 mio. EUR. Inden for disse samme rammer af styrkelse af sikkerheden omkring bygningerne bevilgede budgetmyndigheden et supplerende bevillingsbeløb på 0,5 mio. EUR i forhold til den indledende budgetbevilling i 2016 (ændringsbudget 3/2016). Det skal dog tilføjes, at et beløb på 0,4 mio. EUR måtte overføres til budgetpost 2 0 0 7 »Indretning af lokaler« på grund af højere prioriterede behov, som opstod i henseende til indretningerne af lokalerne.

Udgifterne under artikel 2 0 2 »Udgifter vedrørende ejendomme« udgør 17,3 mio. EUR og svarer næsten udelukkende til de udgifter til rengøring/vedligeholdelse, energiforbrug og sikkerhedsforanstaltninger/overvågning, som er en forudsætning for driften af Domstolens bygninger. Den udnyttelsesgrad, der er blevet konstateret for denne artikel i 2016, er på 98,4 % (98 % en 2015).

Hvad for det første angår konto 2 0 2 2 (»Rengøring og vedligeholdelse«) kan der påpeges et mindre fald i udgifterne i forhold til 2015 på ca. 100 000 EUR. Dernæst udviser konto 2 0 2 4 »Energiforbrug« en stigning i udgifterne på +2,9 % (2 140 661 EUR i 2016 mod 2 079 837 EUR i 2015). Trods denne stigning har de bevillingsoverskud, der blev frigjort over denne konto i forhold til de primo 2015 udarbejdede overslag, gjort det muligt at bidrage med 0,2 mio. EUR til den nedennævnte forhøjelse af bevillingerne til de udgifter, der er forbundet med sikkerheden.

I forhold til denne artikel 2 0 2 skal tillige påpeges stigningen i udgifterne til konto 2 0 2 6 »Sikkerhed og overvågning« i forhold til 2015 (7 196 463 EUR i 2016 mod 6 409 000 EUR i 2015, dvs. +12,3 %), som skyldes styrkelsen af sikkerhedsforanstaltningerne med henblik på at beskytte personalet såvel som de bygninger, der huser Domstolen. Dernæst bevilgede budgetmyndigheden i sammenhæng med ændringsbudget 3/2016 et beløb på yderligere 500 000 EUR i forhold til den indledende bevilling 2016. Endelig blev der foretaget en overførsel på 200 000 EUR fra konto 2 0 2 4 for at finansiere styrkelsen af sikkerhedsforanstaltningerne.

3.2.2. Kapitel 2 1 — Informationsteknologi, udstyr og inventar

Af dette kapitels endelige bevillinger på 21 867 000 EUR blev der indgået forpligtelser for 21 519 394 EUR, hvilket repræsenterer en relativt høj udnyttelsesgrad på 98,4 %, om end den er lidt lavere end dén på næsten 100 %, der blev konstateret for 2015.

Bevillingerne i kapitel 2 1 er for størstepartens vedkommende (85,9 %) afsat til udgifter vedrørende informationsteknologi (artikel 2 1 0), mens den resterende del er afsat til inventar (artikel 2 1 2), materiel og tekniske installationer (artikel 2 1 4) samt transportmateriel (artikel 2 1 6).

Hvad angår artikel 2 1 0 »Udstyr, driftsudgifter og ydelser vedrørende informationsteknologi og telekommunikation« skal det fremhæves, i hvor høj grad disse udgifter er af afgørende betydning for, at al Domstolens virksomhed fungerer hensigtsmæssigt, først og fremmest den judicielle virksomhed, men også virksomheden på det sproglige og administrative område.

Sideløbende med fortsættelsen af de vigtige udviklinger, der er knyttet til digitaliseringen af dokumentstrømmene (herunder regelmæssig forbedring af applikationen e-Curia og af Samling af Afgørelser i elektronisk form), er der sket en fortsættelse af udviklingen eller forbedringen af de applikationer, der er særligt knyttet til Domstolens forskellige former for virksomhed, for at styrke retsinstansernes og støttetjenesternes effektivitet og produktivitet.

I denne sammenhæng har to bevillingsoverførsler gjort det muligt at forøge de bevillinger til informationsteknologi, der oprindeligt var afsat under artikel 2 1 0 (17 473 000 EUR), med henblik på at imødegå visse supplerende investeringer i løbet af regnskabsåret. En første overførsel på 425 000 EUR fra budgettets konto 1 0 0 0 er blevet anvendt til fremskyndelsen af forøgelsen af lagringskapaciteten og af arbejdsstationernes ydeevne i sammenhæng med tilrådighedsstillelsen for juristlingvisterne af det mere effektive oversættelseshjælpemiddel SDL Trados Studio, der er udviklet og anvendes interinstitutionelt. En anden overførsel på 878 000 EUR fra budgettets konto 1 2 0 0 har gjort det muligt at finansiere en række hasteforanstaltninger, der tager sigte på at styrke it-sikkerheden og stabiliteten af Generaldirektoratet for Oversættelses primære forvaltningsapplikation.

Hvad angår de tre andre artikler under kapitel 2 1 har deres udnyttelsesgrad udviklet sig som følger i 2016 i forhold til 2015: 89 % mod 98,2 % for artikel 2 1 2 »Inventar«, 80,1 % mod 96,1 % for artikel 2 1 4 »Materiel og tekniske anlæg« og 92,7 % mod 99,8 % for artikel 2 1 6 »Transportmateriel«.

Med hensyn til artikel 2 1 2 skyldes en del af underudnyttelsen af bevillingerne, at 3 af de 19 yderligere dommere ved Retten endnu ikke var blevet udpeget af medlemsstaterne ved udgangen af 2016. Derudover var det forventet, at Europa-Parlamentet i 2016 ville indgå en ny interinstitutionel rammeaftale om inventar med højere prisforudsigelser. Europa-Parlamentet besluttede dog at forlænge den eksisterende rammeaftale, som var mindre omkostningskrævende i forhold til budgetoverslagene.

Med hensyn til artikel 2 1 4 »Materiel og tekniske anlæg« skal det for det første påpeges, at der ved ændringsbudget 3/2016 — i sammenhæng med styrkelsen af sikkerhedsforanstaltningerne — skete en forhøjelse af bevillingerne inden for denne artikel på 160 000 EUR i forhold til den oprindelige budgetbevilling for 2016 med henblik på at købe supplerende sikkerhedsudstyr. For det andet skal anføres forhøjelsen på 110 000 EUR af denne samme artikel 2 1 4 hidrørende fra konto 2 7 4 1 »Generelle publikationer« med henblik på at fortsætte udskiftningen af maskiner i Institutionens reproduktionsafdeling. I denne forbindelse blev det endeligt anvendte beløb til købet af disse maskiner mindre end først forventet (et overskud på 66 000 EUR i forhold til den anmodning, der blev forelagt budgetmyndigheden). Endelig har det sene tidspunkt for ændringsbudgettet (ultimo oktober) ikke gjort det muligt at overveje at gennemføre alle de fastsatte køb inden årets udgang (et overskud på omkring 40 000 EUR).

Hvad angår artikel 2 1 6 har den gradvise ankomst af de yderligere dommere ved Retten og det forhold, at tre af disse dommere endnu ikke er blevet udnævnt, muliggjort en nedsættelse af lejeudgifterne til tjenestebiler, hvilket forklarer de konstaterede bevillingsoverskud.

3.2.3. Kapitel 2 3 — Løbende administrative driftsudgifter

Af dette kapitels endelige bevillinger på 1 460 500 EUR blev der indgået forpligtelser for 1 157 473 EUR, hvilket resulterer i en udnyttelsesgrad på 79,3 % (96 % i 2015).

Følgende skal bemærkes:

— Udgifterne under artikel 2 3 0 »Papirvarer, kontorartikler og diverse hjælpeartikler« beløber sig til 694 000 EUR i 2016 (udnyttelse af alle bevillingerne ligesom i 2015).

— Udgifterne under artikel 2 3 1 »Finansielle udgifter« beløb sig til 10 088 EUR i 2016 (en udnyttelsesgrad på 20,18 % mod 48,1 % i 2015). Antagelsen om at måtte tåle negative rentesatser på Institutionens løbende konto blev således ikke til virkelighed i 2016. Det konstaterede budgetoverskud gav i modsætning til i 2015 ikke anledning til en overførsel af bevillingerne til andre budgetposter.

— Udgifterne under artikel 2 3 2 »Retsomkostninger og skadeserstatning« beløb sig til 14 150 EUR i 2016 (en udnyttelsesgrad på 20,21 % mod 24,8 % i 2015). Det var således for 2016 blevet anset for nødvendigt at afsætte forøgede bevillinger til denne konto for at imødegå omkostninger og advokathonorarer i forbindelse med erstatningssøgsmål anlagt mod Domstolen for Rettens tilsidesættelse af princippet om en rimelig sagsbehandlingstid. De til denne konto afsatte bevillinger blev til slut kun anvendt delvist.

— Udgifterne under artikel 2 3 6 »Porto« beløber sig til 111 000 EUR (udnyttelsesgrad på 52,9 % mod 91,7 % i 2015). Den store reduktion af udgifterne under denne artikel (- 28 % i forhold til 2015) er resultatet af en stadigt stigende anvendelse af e-Curia (som begrænser behovene for fremsendelse af anbefalede breve betragteligt).

— Udgifterne under artikel 2 3 8 »Andre administrative driftsudgifter« beløb sig til 328 236 EUR i 2016 (en udnyttelsesgrad på 75,2 % mod 93,1 % i 2015). Det skal bemærkes, at en del af bevillingerne under dette kapitel er afsat til at fremme en mere miljøvenlig mobilitet for Domstolens personale, såvel i forhold til transporten til arbejde som i forhold til, når personalet i fagligt øjemed bevæger sig mellem Institutionens forskellige bygninger. Dette budget gør det muligt at opfylde den aftale, der er indgået med Luxembourg by om Institutionens personales brug af bybusnettet. Det endeligt skyldige beløb har på grundlag af de nye vurderinger fra Luxembourg by været 20 000 EUR lavere end den oprindelige vurdering. Der skal tillige påpeges en betydelig underudnyttelse på ca. 40 000 EUR i de udgifter, der er forbundet med flytningerne, hvilke der har været færre af end indledningsvis forventet.

3.2.4. Kapitel 2 5 — Møder og konferencer

Af dette kapitels endelige bevillinger på 521 500 EUR blev der indgået forpligtelser for 498 004 EUR, hvilket resulterer i en udnyttelsesgrad for bevillingerne på 95,5 % mod 87,45 % i 2015, idet der bortses fra den del af den tidligere artikel 2 5 6 »Udgifter til udbredelse af information og deltagelse i offentlige arrangementer«, som dækkede udgifter forbundet med information/kommunikation, hvilke udgifter i 2016 blev integreret i konto 2 7 4 2 »Andre udgifter til information« under kapitel 2 7. Når denne korrektion er foretaget for at gøre tallene sammenlignelige, er stigningen i udgifterne i kapitel 2 5 mellem 2016 og 2015 på +10,76 %.

Stigningen i udnyttelsesgraden for bevillingerne skyldes det større antal begivenheder, der blev organiseret i 2016. Det skal påpeges, at udgifterne under dette kapitel nødvendigvis har en mere usikker karakter, idet de i høj grad er afsat til protokollære ceremonier og officielle besøg ved Domstolen samt seminarer, studiebesøg og informationsmøder, i forhold til hvilke Domstolen ikke altid har initiativet eller står for tidsplanen for organiseringen.

3.2.5. Kapitel 2 7 — Information: køb, arkivering, produktion og udgivelse

Af dette kapitels endelige bevillinger på 2 587 5000 EUR blev der indgået forpligtelser for 2 477 929 EUR i 2016, hvilket resulterer i en udnyttelsesgrad på 95,8 % (mod 99,7 % i 2015).

Bevillingerne i dette kapitel fordeler sig på to budgetartikler:

— Udgifterne under artikel 2 7 2 »Udgifter til dokumentation, bøger og arkivering«, der beløb sig til 1 545 734 EUR i 2015 (en udnyttelsesgrad i 2016 på 100 % som i 2015). I 2016 omfattede denne artikel ligeledes Domstolens udgifter til sine historiske arkiver, der er placeret i Firenze, udgifter som anslås til 120 000 EUR om året (se punkt 2.2.4). Sidstnævnte beløb er blevet overført fra artikel 2 7 4.

— Udgifterne under artikel 2 7 4 »Produktion og udgivelse« beløb sig til 932 195 EUR i 2016, hvoraf omkring 16 % svarer til udgifter under den nye konto 2 7 4 2 »Andre udgifter til information«. Som forklaret i punkt 3.2.4, var de udgifter, der i 2016 blev dækket af konto 2 7 4 2 i 2015 omfattet i den gamle artikel 2 5 6 i kapitel 2 5, der blev slettet i 2016. Hvis der således ses bort fra udgifterne under den nye konto 2 7 4 2, er resten af udgifterne under denne artikel i 2016 steget med +23,5 % i forhold til de samme typer af udgifter i 2015.

Denne stigning skyldes det betydelige antal bevillinger i 2016 til finansiering af Domstolens offentliggørelser i Den Europæiske Unions Tidende. Herved er disse udgifter, når medregnes de formålsbestemte indtægter for 2014, som har tjent til at finansiere en del af udgifterne i 2015 (100 000 EUR), steget med +16,13 % mellem 2016 og 2015, på grund af en stigning i 2016 af de indirekte udgifter, som Publikationskontoret fordelte på Institutionen i forhold til det beløb, som blev pålagt i 2015, selv om antallet af offentliggjorte sider faldt med — 3,77 % mellem 2016 og 2015.

I øvrigt finansierer bevillingerne i denne artikel udgifterne til Samling af Afgørelser fra Domstolens retsinstanser. I denne forbindelse forklarer virkningen af den nye metode til elektronisk offentliggørelse af retspraksis, som er mere økonomisk end den traditionelle offentliggørelse på papir, faldet i udgifterne i 2016 og de bevillingsoverskud, der har kunnet frigøres over denne artikel, hvilket har muliggjort de to allerede omtalte styrkelser: dels en første overførsel af en bevilling på 120 000 EUR til artikel 2 7 2 til finansiering af Domstolens historiske arkiver, dels en anden bevillingsoverførsel til artikel 2 1 4 i kapitel 2 1 for at forny maskinerne i Institutionens reproduktionsafdeling.

Endelig dækker bevillingerne under artikel 2 7 4 fortsat også omkostningerne til udgivelse af Domstolens årsrapport og informationsmateriale (brochurer, foldere og andet multimediemateriale) beregnet til de forskellige typer af besøgende. Det skal fremhæves, at disse udgifter er de samme som i 2015.

3.3. Afsnit 3 — Udgifter i forbindelse med institutionens udførelse af særlige opgaver

Kapitel 3 7 — Særlige udgifter for visse institutioner og organer

Den endelige budgetbevilling for afsnit 3 omfatter udelukkende bevillingerne i kapitel 3 7 til konto 3 7 1 0 »Særlige omkostninger i forbindelse med behandlingen af sager«. For regnskabsåret 2016 var disse bevillinger på 59 000 EUR, hvoraf der blev indgået forpligtelser for 7 000 EUR, hvilket resulterer i en udnyttelsesgrad på 11,9 % (56,3 % i 2015).

Der er tale om udgifter, der påhviler institutionen, som er afholdt i forbindelse med retshjælp, der er ydet til borgerne, og som dækker advokatsalærer samt andre omkostninger. Udgifterne er vanskelige at forudsige, hvorfor udnyttelsesgraden varierer meget fra år til år.

(1) EUT L 298 af 26.10.2012, s. 1.

(2) EUT 2015, L 341, s. 14

(3) EUT C 148 af 2.7.2007, s. 1.

BILAG I SAMMENLIGNING EFTER KAPITEL AF INDTÆGTSUDNYTTELSEN I 2016 I FORHOLD TIL 2015 (i EUR) Kapitel/Artikel Tekst Konstaterede fordringer 2015 Konstaterede fordringer 2014 Difference Diff. % 4 0 0 Provenu af skat på lønninger og godtgørelser til institutionens medlemmer, tjenestemænd og øvrige ansatte 25 244 159,20 23 811 950,18 1 432 209,02 6,01 % 4 0 4 Provenu af det særlige fradrag, der fratrækkes i de vederlag, der udbetales til institutionens medlemmer, tjenestemænd og øvrige ansatte i aktiv tjeneste 4 474 812,11 4 153 357,17 321 454,94 7,74 % 4 0 Diverse skatter og afgifter 29 718 971,31 27 965 307,35 1 753 663,96 6,27 % 4 1 0 Personalets bidrag til pensionsordningen 18 041 688,55 17 921 404,32 120 284,23 0,67 % 4 1 1 Personalets overførsler eller tilbagekøb af pensionsrettigheder 1 284 932,51 2 741 571,74 -1 456 639,23 -53,13 % 4 1 2 Bidrag til pensionsordningen fra tjenestemænd og midlertidigt ansatte, der har opnået tjenestefrihed af personlige årsager 6 583,79 3 299,01 3 284,78 99,57 % 4 1 Bidrag til pensionsordningen 19 333 204,85 20 666 275,07 -1 333 070,22 -6,45 % Afsnit 4 49 052 176,16 48 631 582,42 420 593,74 0,86 % 5 0 0 Indtægt ved salg af løsøre — formålsbestemte indtægter 125 406,32 133 945,55 -8 539,23 -6,38 % 5 0 2 Indtægt ved salg af publikationer, tryksager og film — formålsbestemte indtægter 42 875,00 3 875,00 39 000,00 1 006,45 % 5 0 Indtægt ved salg af løsøre (leverancer) og fast ejendom 168 281,32 137 820,55 30 460,77 22,10 % 5 2 0 Indtægter fra investeret kapital og udlånskapital, bankrenter og andre renter godskrevet institutionens konti 13,16 2,94 10,22 347,62 % 5 2 Indtægter fra investeret kapital og udlånskapital, bankrenter og andre renter 13,16 2,94 10,22 347,62 % 5 5 0 Indtægter fra ydelser og arbejder, der udføres for andre institutioner eller organer — formålsbestemte indtægter 243,97 0,00 243,97 NA 5 5 Indtægter fra leverede tjenesteydelser og udført arbejde 243,97 0,00 243,97 NA 5 7 0 Indtægter fra tilbagebetaling af uretmæssigt udbetalte beløb — formålsbestemte indtægter 27 293,47 64 630,32 -37 336,85 -57,77 % 5 7 3 Andre bidrag og tilbagebetalinger i forbindelse med den administrative drift af institutionen — formålsbestemte indtægter 566 849,64 664 635,46 -97 785,82 -14,71 % 5 7 Andre bidrag og tilbagebetalinger i forbindelse med den administrative drift af institutionen 594 143,11 729 265,78 - 135 122,67 -18,53 % 5 8 1 Indtægter i forbindelse med forsikringserstatninger — formålsbestemte indtægter 71 370,62 11 770,19 59 600,43 506,37 % 5 8 Diverse godtgørelser 71 370,62 11 770,19 59 600,43 506,37 % Afsnit 5 834 052,18 878 859,46 -44 807,28 -5,10 % 9 0 0 Diverse indtægter 0,00 0,00 0,00 NA 9 0 Diverse indtægter 0,00 0,00 0,00 NA Afsnit 9 0,00 0,00 0,00 NA I alt 49 886 228,34 49 510 441,88 375 786,46 0,76 %

BILAG II INDTÆGTER 2016 — KONSTATEREDE FORDRINGER OG FREMFØRTE FORDRINGER (i EUR) Budgetpost Tekst Oprindeligt budget Konstaterede forandringer 2015 Indtægter Til indrivelse 4 0 0 0 Provenu af skat på lønninger og godtgørelser til institutionenes medlemmer, tjenestemænd og øvrige ansatte 27 907 000,00 25 244 159,20 25 244 159,20 0,00 4 0 4 0 Provenu af det særlige fradrag, der fratrækkes i de vederlag, der udbetales til institutionens medlemmer, tjenestemænd og øvrige ansatte i aktiv tjeneste 5 147 000,00 4 474 812,11 4 474 812,11 0,00 i alt kapitel 4 0 33 054 000,00 29 718 971,31 29 718 971,31 0,00 4 1 0 0 Personalets bidrag til pensionsordninger 18 451 000,00 18 041 688,55 18 041 688,55 0,00 4 1 1 0 Personalets overførsler eller tilbagekøb af pensionsrettigheder 0,00 1 284 932,51 1 284 932,51 0,00 4 1 2 Bidrag til pensionsordningen fra tjenestemænd og midlertidigt ansatte, der har opnået tjenestefrihed af personlige årsager 0,00 6 583,79 6 583,79 0,00 i alt kapitel 4 1 18 451 000,00 19 333 204,85 19 333 204,85 0,00 Afsnit 4 51 505 000,00 49 052 176,16 49 052 176,16 0,00 5 0 0 1 Indtægt ved salg af andet løsøre — formålsbestemte indtægter 0,00 125 406,32 125 406,32 0,00 5 0 2 0 Indtægt ved salg af publikationer, tryksager og film — formålsbestemte indtægter 0,00 42 875,00 40 000,00 2 875,00 i alt kapitel 5 0 0,00 168 281,32 165 406,32 2 875,00 5 2 0 0 Indtægter fra investeret kapital og udlånskapital, bankrenter og andre renter godskrevet institutionens konti 0,00 13,16 13,16 0,00 i alt kapitel 5 2 0,00 13,16 13,16 0,00 5 5 0 0 Indtægter fra ydelser og arbejder, der udføres for andre institutioner eller organer — formålsbestemte indtægter 0,00 243,97 0,00 243,97 i alt kapitel 5 5 0,00 243,97 0,00 243,97 5 7 0 0 Indtægter fra tilbagebetaling af uretmæssigt udbetalte beløb — formålsbestemte indtægter 0,00 27 293,47 27 011,05 282,42 5 7 3 0 Andre bidrag og tilbagebetalinger i forbindelse med den administrative drift af institutionen — formålsbestemte indtægter 0,00 566 849,64 561 459,66 5 389,98 i alt kapitel 5 7 0,00 594 143,11 588 470,71 5 672,40 5 8 1 0 Indtægter fra forsikringserstatninger — formålsbestemte indtægter 0,00 71 370,62 71 370,62 0,00 i alt kapitel 5 8 0,00 71 370,62 71 370,62 0,00 Afsnit 5 0,00 834 052,18 825 260,81 8 791,37 9 0 0 0 Diverse indtægter 0,00 0,00 0,00 0,00 i alt kapitel 9 0 0,00 0,00 0,00 0,00 Afsnit 9 0,00 0,00 0,00 0,00 I alt 51 505 000,00 49 886 228,34 49 877 436,97 8 791,37

(i EUR) Budgetpost Tekst Overførsler 2014 til 2015 Indtrådte ændringer i 2015 I alt overførsler 2014 til 2015 Indtægter af fremførte fordringer Til inddrivelse 4 1 1 0 Personalets overførsler eller tilbagekøb af pensionsrettigheder 7 367,39 -6 810,84 556,55 556,55 0,00 i alt kapitel 4 1 7 367,39 -6 810,84 556,55 556,55 0,00 Afsnit 4 7 367,39 -6 810,84 556,55 556,55 0,00 5 0 0 1 Indtægt ved salg af andet løsøre — formålsbestemte indtægter 0,00 0,00 0,00 0,00 0,00 5 0 2 0 Indtægt ved salg af publikationer, tryksager og film — formålsbestemte indtægter 2 068,75 - 111,25 1 957,50 1 705,00 252,50 i alt kapitel 5 0 2 068,75 - 111,25 1 957,50 1 705,00 252,50 5 2 0 0 Afkast af investeret kapital og udlånskapital, bankrenter og andre renter oppebåret på institutionens konti 0,00 0,00 0,00 0,00 0,00 i alt kapitel 5 2 0,00 0,00 0,00 0,00 0,00 5 5 0 0 Indtægter fra ydelser og arbejder, der udføres for andre institutioner eller organer — formålsbestemte indtægter 0,00 0,00 0,00 0,00 0,00 i alt kapitel 5 5 0,00 0,00 0,00 0,00 0,00 5 7 0 0 Indtægter fra tilbagebetaling af uretmæssigt udbetalte beløb — formålsbestemte indtægter 26 298,21 -2,58 26 295,63 21 373,92 4 921,71 5 7 3 0 Andre bidrag og tilbagebetalinger i forbindelse med den administrative drift af institutionen — formålsbestemte indtægter 43 397,89 -31,96 43 365,93 33 264,54 10 101,39 i alt kapitel 5 7 69 696,10 -34,54 69 661,56 54 638,46 15 023,10 5 8 1 0 Indtægter fra forsikringserstatninger — formålsbestemte indtægter 0,00 0,00 0,00 0,00 0,00 i alt kapitel 5 8 0,00 0,00 0,00 0,00 0,00 Afsnit 5 71 764,85 - 145,79 71 619,06 56 343,46 15 275,60 I alt 79 132,24 -6 956,63 72 175,61 56 900,01 15 275,60

BILAG III SAMMENLIGNING EFTER KAPITEL AF BEVILLINGSUDNYTTELSEN I 2016 I FORHOLD TIL 2015 (i EUR) Kapitler Tekst Forpligtelser 2016 Forpligtelser 2015 Difference Diff. % 1 0 Medlemmer af institutionen 30 329 098,12 26 555 323,87 3 773 774,25 14,21 % 1 2 Tjenestemænd og midlertidigt ansatte 225 901 709,22 213 572 072,16 12 329 637,06 5,77 % 1 4 Andre ansatte og eksterne ydelser 20 649 295,78 18 614 537,77 2 034 758,01 10,93 % 1 6 Andre udgifter vedrørende personer, der er knyttet til institutionen 5 989 075,59 5 160 824,54 828 251,05 16,05 % Afsnit 1 282 869 178,71 263 902 758,34 18 966 420,37 7,19 % 2 0 Ejendomme og omkostninger i forbindelse hermed 64 742 188,16 65 256 005,60 - 513 817,44 -0,79 % 2 1 Informationsteknologi, udstyr og inventar: indkøb, leje og vedligeholdelse 21 519 393,96 20 336 396,64 1 182 997,32 5,82 % 2 3 Løbende administrative udgifter 1 157 473,20 1 615 781,89 - 458 308,69 -28,36 % 2 5 Møder og konferencer 498 003,91 538 876,90 -40 872,99 -7,58 % 2 7 Information: anskaffelse, arkivering, produktion og udgivelse 2 477 929,47 2 021 149,16 456 780,31 22,60 % Afsnit 2 90 394 988,70 89 768 210,19 626 778,51 0,70 % 3 7 Særlige udgifter for visse institutioner og organer 7 000,00 30 382,67 -23 382,67 -76,96 % Afsnit 3 7 000,00 30 382,67 -23 382,67 -76,96 % I alt 373 271 167,41 353 701 351,20 19 569 816,21 5,53 %

BILAG IVa DETALJERET FREMSTILLING AF BEVILLINGSUDNYTTELSEN I 2016 (REGNSKABSÅRETS BEVILLINGER OG FREMFØRSEL AF IKKE-OPDELTE BEVILLINGER FRA DET FOREGÅENDE REGNSKABSÅR) (i EUR) Index 1 (Regnskabsårets bevillinger) Index 4 (Bevillinger fremført fra det foregående regnskabsår) Budgetpost Oprindeligt budget Overførsler Årets bevillinger Forpligtelser Betalinger Forpligtelser til rådighed Annullerede bevillinger Fremførte bevillinger Regnskabsår N-1 Betalinger fra fremførte bevillinger Annullerede bevillinger (1) (2) (3) = (1) + (2) (4) (5) (6) = (4) - (5) (7) = (3) - (4) (8) (9) (10) = (8) - (9) 1 0 0 0 Lønninger og godtgørelser 28 345 000,00 - 640 000,00 27 705 000,00 26 253 205,77 26 253 205,77 0,00 1 451 794,23 0,00 0,00 0,00 1 0 0 2 Rettigheder, der er knyttet til tiltrædelse, forflyttelse og fratrædelse 1 595 000,00 1 595 000,00 1 335 000,00 925 577,74 409 422,26 260 000,00 223 893,80 346,59 223 547,21 1 0 2 Overgangsgodtgørelser 2 718 000,00 2 718 000,00 2 155 679,60 2 155 679,60 0,00 562 320,40 0,00 0,00 0,00 1 0 3 Pension 0,00 0,00 0,00 0,00 0,00 0,00 0,00 0,00 0,00 1 0 4 Tjenesterejser 342 000,00 342 000,00 322 281,52 45 523,83 276 757,69 19 718,48 254 290,93 114 055,31 140 235,62 1 0 6 Uddannelse 539 500,00 539 500,00 262 931,23 136 362,90 126 568,33 276 568,77 160 384,31 46 789,81 113 594,50 1 0 9 Formålsbestemte reserver 0,00 0,00 0,00 0,00 0,00 0,00 0,00 0,00 0,00 Kapitel 1 0 Medlemmer af institutionen 33 539 500,00 - 640 000,00 32 899 500,00 30 329 098,12 29 516 349,84 812 748,28 2 570 401,88 638 569,04 161 191,71 477 377,33 1 2 0 0 Lønninger og godtgørelser 229 849 000,00 -5 178 000,00 224 671 000,00 223 279 267,85 223 279 267,85 0,00 1 391 732,15 0,00 0,00 0,00 1 2 0 2 Aflønnet overarbejde 664 000,00 664 000,00 646 971,89 646 971,89 0,00 17 028,11 0,00 0,00 0,00 1 2 0 4 Rettigheder, der er knyttet til tiltrædelse, forflyttelse og fratrædelse 2 292 500,00 2 292 500,00 1 975 469,48 1 860 518,37 114 951,11 317 030,52 31 114,35 28 547,70 2 566,65 1 2 2 Godtgørelser ved anticiperet fratrædelse 230 000,00 230 000,00 0,00 0,00 0,00 230 000,00 0,00 0,00 0,00 1 2 9 Formålsbestemte reserver 0,00 0,00 0,00 0,00 0,00 0,00 0,00 0,00 0,00 Kapitel 1 2 Tjenestemænd og midlertidigt ansatte 233 035 500,00 -5 178 000,00 227 857 500,00 225 901 709,22 225 786 758,11 114 951,11 1 955 790,78 31 114,35 28 547,70 2 566,65 1 4 0 0 Øvrige ansatte 6 271 500,00 131 424,08 6 402 924,08 6 174 871,76 6 174 871,76 0,00 228 052,32 0,00 0,00 0,00 1 4 0 4 Praktikkurser og udveksling af personale 697 000,00 697 000,00 682 000,00 659 472,74 22 527,26 15 000,00 25 757,96 0,00 25 757,96 1 4 0 5 Andre eksterne ydelser 263 000,00 263 000,00 221 640,00 146 169,72 75 470,28 41 360,00 79 270,44 9 123,90 70 146,54 1 4 0 6 Eksterne ydelser på sprogområdet 12 158 500,00 1 668 575,92 13 827 075,92 13 570 784,02 9 570 613,96 4 000 170,06 256 291,90 2 619 335,69 2 439 083,59 180 252,10 1 4 9 Formålsbestemte reserver 0,00 0,00 0,00 0,00 0,00 0,00 0,00 0,00 0,00 Kapitel 1 4 Andre ansatte og eksterne ydelser 19 390 000,00 1 800 000,00 21 190 000,00 20 649 295,78 16 551 128,18 4 098 167,60 540 704,22 2 724 364,09 2 448 207,49 276 156,60 1 6 1 0 Forskellige udgifter ved ansættelse 216 000,00 216 000,00 150 825,61 116 154,21 34 671,40 65 174,39 52 428,63 5 223,51 47 205,12 1 6 1 2 Faglig videreuddannelse 1 764 500,00 1 764 500,00 1 603 192,11 665 786,71 937 405,40 161 307,89 664 795,95 516 487,61 148 308,34 1 6 2 Tjenesterejser 361 500,00 361 500,00 358 719,60 219 528,59 139 191,01 2 780,40 91 573,06 50 557,19 41 015,87 1 6 3 0 Velfærd 21 000,00 21 000,00 5 917,50 667,50 5 250,00 15 082,50 6 072,00 5 394,77 677,23 1 6 3 2 Aktiviteter til fremme af kontakten mellem de ansatte og andre sociale arrangementer 284 500,00 284 500,00 257 340,83 247 878,53 9 462,30 27 159,17 25 586,99 1 286,74 24 300,25 1 6 5 0 Lægetjeneste 188 500,00 188 500,00 112 586,24 76 189,74 36 396,50 75 913,76 42 611,02 19 688,11 22 922,91 1 6 5 2 Restauranter og kantiner 80 000,00 80 000,00 79 993,70 38 714,28 41 279,42 6,30 14 294,51 13 424,52 869,99 1 6 5 4 Dagcentret for mindre børn (Centre polyvalent de l'enfance) 3 184 500,00 215 000,00 3 399 500,00 3 399 500,00 2 742 593,56 656 906,44 0,00 304 319,13 233 423,73 70 895,40 1 6 5 6 Europaskoler af type II 21 000,00 21 000,00 21 000,00 21 000,00 0,00 0,00 0,00 0,00 Kapitel 1 6 Andre udgifter vedrørende de personer, der er knyttet til institutionen 6 100 500,00 215 000,00 6 315 500,00 5 968 075,59 4 107 513,12 1 860 562,47 347 424,41 1 201 681,29 845 486,18 356 195,11 Afsnit 1 Personer, der er knyttet til institutionen 292 065 500,00 -3 803 000,00 288 262 500,00 282 848 178,71 275 961 749,25 6 886 429,46 5 414 321,29 4 595 728,77 3 483 433,08 1 112 295,69 2 0 0 0 Leje 9 776 000,00 -5 564 641,26 4 211 358,74 4 211 358,73 4 211 358,73 0,00 0,01 207 460,01 207 460,00 0,01 2 0 0 1 Leje/køb 32 390 000,00 6 664 641,26 39 054 641,26 39 053 669,38 38 692 622,33 361 047,05 971,88 359 161,78 357 896,29 1 265,49 2 0 0 3 Erhvervelse af fast ejendom 0,00 0,00 0,00 0,00 0,00 0,00 0,00 0,00 0,00 0,00 2 0 0 5 Opførelse af bygninger 0,00 0,00 0,00 0,00 0,00 0,00 0,00 0,00 0,00 0,00 2 0 0 7 Indretning af lokaler 500 000,00 2 465 000,00 2 965 000,00 2 803 868,99 1 243 516,85 1 560 352,14 161 131,01 1 155 528,28 1 125 604,57 29 923,71 2 0 0 8 Undersøgelser og faglig bistand i forbindelse med byggeprojekter 1 270 000,00 90 000,00 1 360 000,00 1 332 894,48 866 142,80 466 751,68 27 105,52 437 306,51 400 824,18 36 482,33 2 0 2 2 Rengøring og vedligeholdelse 7 693 500,00 85 000,00 7 778 500,00 7 581 674,55 5 359 182,53 2 222 492,02 196 825,45 1 772 376,90 1 590 707,49 181 669,41 2 0 2 4 Energiforbrug 2 585 500,00 - 405 000,00 2 180 500,00 2 140 661,34 1 824 243,08 316 418,26 39 838,66 328 015,20 250 692,17 77 323,03 2 0 2 6 Sikkerhedsforanstaltninger og overvågning ved og i Domstolens bygninger 6 535 000,00 700 000,00 7 235 000,00 7 196 463,22 6 333 093,50 863 369,72 38 536,78 1 312 948,75 1 235 175,41 77 773,34 2 0 2 8 Forsikringer 103 000,00 4 500,00 107 500,00 107 386,58 106 386,58 1 000,00 113,42 0,00 0,00 0,00 2 0 2 9 Andre udgifter vedrørende bygninger 215 000,00 115 500,00 330 500,00 314 210,89 211 468,86 102 742,03 16 289,11 88 450,54 70 749,22 17 701,32 Kapitel 2 0 Ejendomme og omkostninger i forbindelse hermed 61 068 000,00 4 155 000,00 65 223 000,00 64 742 188,16 58 848 015,26 5 894 172,90 480 811,84 5 661 247,97 5 239 109,33 422 138,64 2 1 0 0 Indkøb, arbejder, vedligeholdelse og tilpasning af materiel og programmel 6 131 500,00 1 036 000,00 7 167 500,00 7 167 066,04 4 532 523,46 2 634 542,58 433,96 3 037 808,67 3 016 730,95 21 077,72 2 1 0 2 Eksterne ydelser til drift, udvikling og tilpasning af it-systemerne 10 515 500,00 795 000,00 11 310 500,00 11 305 568,89 6 262 310,75 5 043 258,14 4 931,11 5 106 403,77 4 990 439,11 115 964,66 2 1 0 3 Telekommunikation 826 000,00 - 528 000,00 298 000,00 295 472,75 219 005,25 76 467,50 2 527,25 138 483,55 109 175,82 29 307,73 2 1 2 Inventar 762 500,00 0,00 762 500,00 678 815,91 410 170,88 268 645,03 83 684,09 400 276,46 397 777,40 2 499,06 2 1 4 Materiel og tekniske anlæg 407 000,00 270 000,00 677 000,00 542 347,71 181 124,12 361 223,59 134 652,29 169 732,60 128 117,85 41 614,75 2 1 6 Transportmateriel 1 651 500,00 0,00 1 651 500,00 1 530 122,66 1 339 159,55 190 963,11 121 377,34 95 265,83 20 462,16 74 803,67 Kapitel 2 1 Informationsteknologi, udstyr og inventar: Indkøb, leje og vedligeholdelse 20 294 000,00 1 573 000,00 21 867 000,00 21 519 393,96 12 944 294,01 8 575 099,95 347 606,04 8 947 970,88 8 662 703,29 285 267,59 2 3 0 Papirvarer, kontorartikler og diverse forbrugsartikler 694 000,00 694 000,00 693 999,94 427 046,67 266 953,27 0,06 117 558,96 113 871,47 3 687,49 2 3 1 Finansielle udgifter 50 000,00 50 000,00 10 087,75 4 573,95 5 513,80 39 912,25 7 786,66 1 456,00 6 330,66 2 3 2 Procesomkostninger og skadeserstatninger 70 000,00 70 000,00 14 150,00 11 000,00 3 150,00 55 850,00 3 975,00 985,00 2 990,00 2 3 6 Porto 210 000,00 210 000,00 111 000,00 87 384,50 23 615,50 99 000,00 21 323,06 11 889,83 9 433,23 2 3 8 Andre administrative udgifter 436 500,00 436 500,00 328 235,51 277 227,33 51 008,18 108 264,49 72 659,12 54 006,75 18 652,37 Kapitel 2 3 Løbende administrative udgifter 1 460 500,00 0,00 1 460 500,00 1 157 473,20 807 232,45 350 240,75 303 026,80 223 302,80 182 209,05 41 093,75 2 5 2 Udgifter til receptioner og repræsentation 138 000,00 0,00 138 000,00 138 000,00 127 964,83 10 035,17 0,00 23 363,93 15 733,86 7 630,07 2 5 4 Møder, kongresser og konferencer 383 500,00 0,00 383 500,00 360 003,91 141 421,81 218 582,10 23 496,09 60 074,54 7 959,91 52 114,63 2 5 6 Udgifter til information og deltagelse i offentlige arrangementer 0,00 0,00 0,00 0,00 0,00 0,00 0,00 43 061,23 20 234,75 22 826,48 2 5 7 Den juridiske it-tjeneste 0,00 0,00 0,00 0,00 0,00 0,00 0,00 0,00 0,00 0,00 Kapitel 2 5 Møder og konferencer 521 500,00 0,00 521 500,00 498 003,91 269 386,64 228 617,27 23 496,09 126 499,70 43 928,52 82 571,18 2 7 0 Konsultationer, studier og undersøgelser af begrænset omfang 0,00 0,00 0,00 0,00 0,00 0,00 0,00 0,00 0,00 2 7 2 Udgifter til dokumentation, bøger og arkivering 1 426 000,00 120 000,00 1 546 000,00 1 545 734,26 1 294 367,21 251 367,05 265,74 235 180,25 211 424,98 23 755,27 2 7 4 0 Den Europæiske Unions Tidende 500 000,00 500 000,00 493 750,00 493 750,00 0,00 6 250,00 0,00 0,00 0,00 2 7 4 1 Generelle publikationer 615 000,00 - 230 000,00 385 000,00 292 135,34 292 135,34 0,00 92 864,66 0,00 0,00 0,00 2 7 4 2 Andre udgifter til information 156 500,00 146 309,87 92 117,03 0,00 0,00 0,00 Kapitel 2 7 Information: anskaffelse, arkivering, produktion og udgivelse 2 541 000,00 - 110 000,00 2 431 000,00 2 331 619,60 2 080 252,55 251 367,05 99 380,40 235 180,25 211 424,98 23 755,27 Afsnit 2 Ejendomme, inventar, udstyr og forskellige driftsudgifter 85 885 000,00 5 618 000,00 91 503 000,00 90 248 678,83 74 949 180,91 15 299 497,92 1 254 321,17 15 194 201,60 14 339 375,17 854 826,43 3 7 1 0 Særlige omkostninger i forbindelse med behandlingen af sager 59 000,00 0,00 59 000,00 7 000,00 7 000,00 0,00 52 000,00 20 527,28 12 060,80 8 466,48 3 7 1 1 Det i henhold til Euratom-traktatens artikel 18 oprettede voldgiftsudvalg 0,00 0,00 0,00 0,00 0,00 0,00 0,00 0,00 0,00 0,00 Kapitel 3 7 Særlige udgifter for visse institutioner og organer 59 000,00 0,00 59 000,00 7 000,00 7 000,00 0,00 52 000,00 20 527,28 12 060,80 8 466,48 Afsnit 3 Udgifter i forbindelse med institutionens udførelse af særlige opgaver 59 000,00 0,00 59 000,00 7 000,00 7 000,00 0,00 52 000,00 20 527,28 12 060,80 8 466,48 10 0Formålsbestemte reserver 0,00 0,00 0,00 0,00 0,00 0,00 0,00 0,00 0,00 0,00 10 1Reserve til uforudsete udgifter 0,00 0,00 0,00 0,00 0,00 0,00 0,00 0,00 0,00 0,00 Afsnit 10 Andre udgifter 0,00 0,00 0,00 0,00 0,00 0,00 0,00 0,00 0,00 0,00 I alt 378 009 500,00 1 815 000,00 379 824 500,00 373 103 857,54 350 917 930,16 22 185 927,38 6 720 642,46 19 810 457,65 17 834 869,05 1 975 588,60

BILAG IVb GENNEMFØRELSE AF FORPLIGTELSESBEVILLINGER EFTER TJENESTEGREN (i EUR) Tjenestegrene Endelige bevillinger for regnskabsåret Forpligtelser Generaldirektoratet for Personale og Finansielle Anliggender kapitel 1 0 32 557 500,00 30 006 816,60 kapitel 1 2 227 857 500,00 225 901 709,22 kapitel 1 4 7 239 924,08 6 985 471,76 kapitel 1 6 6 128 183,00 5 783 545,29 kapitel 2 3 50 000,00 10 087,75 kapitel 2 5 8 300,00 8 300,00 I alt 273 841 407,08 268 695 930,62 Generaldirektoratet for Infrastruktur kapitel 1 4 123 000,00 93 040,00 kapitel 1 6 80 000,00 79 993,70 kapitel 2 0 65 223 000,00 64 742 188,16 kapitel 2 1 21 865 500,00 21 519 393,96 kapitel 2 3 1 329 000,00 1 126 807,65 kapitel 2 7 735 000,00 635 885,34 I alt 89 355 500,00 88 197 308,81 Generaldirektoratet for Oversættelse kapitel 1 4 11 497 575,92 11 277 800,02 I alt 11 497 575,92 11 277 800,02 Direktoratet for Tolkning kapitel 1 4 2 272 000,00 2 272 000,00 I alt 2 272 000,00 2 272 000,00 Generaldirektoratet for Bibliotek, Forskning og Dokumentation kapitel 1 4 57 500,00 20 984,00 kapitel 2 7 1 426 000,00 1 425 798,26 I alt 1 483 500,00 1 446 782,26 Direktoratet for Protokol og Besøg kapitel 2 1 1 500,00 0,00 kapitel 2 3 11 500,00 6 427,80 kapitel 2 5 513 200,00 489 703,91 I alt 526 200,00 496 131,71 Direktoratet for Kommunikation kapitel 2 7 426 500,00 416 245,87 I alt 426 500,00 416 245,87 Andre tjenestegrene (justitssekretærerne ved retsinstanserne og den juridiske konsulent for administrative anliggender) kapitel 1 0 342 000,00 322 281,52 kapitel 1 6 128 317,00 125 536,60 kapitel 2 3 70 000,00 14 150,00 kapitel 3 7 59 000,00 7 000,00 I alt 599 317,00 468 968,12 Tilsammen 380 002 000,00 373 271 167,41